******



**Anul 2023 – numărul 33**

**14 – 18 august**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 14 – 18 august 2023 2](#_Toc143499248)

[Selecție de Acte normative apărute în Monitorul Oficial al României în perioada 14 – 18 august, 2023 3](#_Toc143499249)

[Comunicate de presă ale Guvernului României 3](#_Toc143499250)

[Consultări ale prim-ministrului României, Marcel Ciolacu, cu prim-ministrul Ucrainei, Denys Shmyhal 3](#_Toc143499251)

[Guvernul marchează Ziua națională pentru comemorarea martirilor Brâncoveni și de conștientizare a violențelor împotriva creștinilor 4](#_Toc143499252)

[Premierul Marcel Ciolacu: Sprijin cu toată convingerea accesul tinerilor la decizia guvernamentală 4](#_Toc143499253)

[Informaţie Europeană 5](#_Toc143499254)

[NOUTĂȚI – Informații UTILE 6](#_Toc143499255)

[PCIDIF: Metodologia și criteriile folosite pentru selecția operațiunilor în cadrul Priorității 1 6](#_Toc143499256)

[Calendarul estimativ al lansărilor de apeluri de proiecte pentru Programul Transport 2021-2027 6](#_Toc143499257)

[Programul CERV: Sesiune de informare privind apelul pentru înfrățiri între localități 6](#_Toc143499258)

[PIDS: Centralizatorul întrebărilor și răspunsurilor pentru ghidul privind Strategiile de Dezvoltare Locală în orașe/municipii cu o populație de peste 20.000 locuitori 7](#_Toc143499259)

[Consultări publice 7](#_Toc143499260)

[PEO și PIDS: Centralizatorul întrebărilor și răspunsurilor pentru ghidurile privind înființarea întreprinderilor sociale și stagii de practică 7](#_Toc143499261)

[PCIDIF: Ghidul privind digitalizarea în educație, lansat în consultare publică 7](#_Toc143499262)

[Strategia naţională pentru dezvoltarea turismului și Planul de acțiune al Strategiei naționale de dezvoltare a ecoturismului, în consultare publică! 8](#_Toc143499263)

[Procedurile de implementare pentru noi ediții ale programelor „Comerț & Servicii”, „Microindustrializare” și „Accelerarea dezvoltării IMM-urilor”, în consultare publică 10](#_Toc143499264)

[PNRR 11](#_Toc143499265)

[PNRR: Calendarul estimativ al lansărilor de apeluri de proiecte a fost actualizat 11](#_Toc143499266)

[PNRR: Sprijin pentru patru noi pasaje rutiere denivelate pe rețeaua de drumuri naționale 11](#_Toc143499267)

[Apeluri – Finanțări 12](#_Toc143499268)

[PCIDIF: Ghidul privind digitalizarea IMM-urilor realizată prin Hub-uri de Inovare Digitală Europene din România a fost aprobat 12](#_Toc143499269)

[Finanțări de până la 200.000 euro pentru investiții private în stațiunile balneare și balneoclimatice. Apelul de proiecte se deschide luna viitoare 12](#_Toc143499270)

[Sectorul feroviar din România dispune de 2,84 mld. de euro prin cele 4 apeluri lansate de MTI în cadrul PT 2021-2027 13](#_Toc143499271)

[PT 2021-2027: Apeluri de proiecte în valoare de 5,46 mld. euro pentru sectorul rutier 15](#_Toc143499272)

[Interreg NEXT România-Republica Moldova: Apel deschis pentru proiecte standard 17](#_Toc143499273)

[Din Actualitatea Europeană 17](#_Toc143499274)

[Inițiativa cetățenească europeană: Comisia decide să înregistreze inițiativa privind conservarea și dezvoltarea culturii și a patrimoniului ucrainean 17](#_Toc143499275)

Repere din agenda publică a conducerii Instituţiei Prefectului - Judeţul Hunedoara   
în perioada 14 – 18 august 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a domnului SZÉLL Lőrincz, subprefectului județului Hunedoara:

| *Eveniment* | ***Data*** |
| --- | --- |
| *Participare la Festivalul Vărzarelor din satul Hărțăgani.* | ***14 august*** |
| *Participare la Nedeia Troiței - Munții Parâng* | ***15 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***16 august*** |
| *Întâlnire a Comisiei Județene pentru aplicarea Programului "Cornul și laptele" în școli.* | ***16 august*** |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***16 august*** |
| *Vizită de lucru cu experți din domeniul energiei în Valea Jiului.* | ***17 august*** |
| *Participare la zilele orașului Simeria.* | ***19 august*** |
| *Participare la zilele municipiului Brad.* | ***19 august*** |
| *Participare la evenimentul "Întâlnire cu istoria la Frăția Lupilor", desfășurat la Costești.* | ***19 august*** |
| *Participare la Ziua Apicultorului în comuna Pestișu Mic.* | ***20 august*** |
| *Participare la zilele comunei Lunca Cernii de Jos.* | ***20 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  14 – 18 august, 2023

**M. Of. nr. 746/17 august 2023**

* Nr. **181** / **2 August 2023**, Ministerul Economiei, Antreprenoriatului și Turismului - Ordin pentru aprobarea Schemei de ajutor de minimis pentru operatorii economici în vederea modernizării și dezvoltării stațiunilor balneare și balneoclimatice.

**M. Of. nr. 747/17 august 2023**

* Nr. **889** / **12 Iulie 2023**, Ministerul Energiei - Ordin privind constituirea, organizarea și funcționarea Comitetului ministerial pentru situații de urgență la nivelul Ministerului Energiei.

**M. Of. nr. 755/18 august 2023**

* Nr. **3151** / **18 August 2023**, Ministerul Investițiilor și Proiectelor Europene - Ordin privind aprobarea Schemei de ajutor de stat „Finanțarea proiectelor pentru digitalizarea IMM-urilor realizată prin huburi de inovare digitală europene (EDIH)“..

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Consultări ale prim-ministrului României, Marcel Ciolacu, cu prim-ministrul Ucrainei, Denys Shmyhal

Premierul Marcel Ciolacu a avut astăzi, la Palatul Victoria, consultări cu prim-ministrul Ucrainei, Denys Shmyhal, aflat în vizită de lucru în România.

Prim-ministrul României a transmis, în cadrul întrevederii, că Guvernul României va continua să acorde sprijin deplin, multidimensional și consistent Ucrainei, atât timp cât va fi nevoie*. ”Vom rămâne alături de Ucraina până la victorie și restaurarea integrității teritoriale, dar și mai departe, în procesul de reconstrucție a țării”,* a subliniat șeful Executivului român.

În contextul schimbului extins de opinii privind evoluțiile recente ale războiului de agresiune al Rusiei, prim-ministrul Shmyhal a prezentat implicațiile deciziei unilaterale a Federației Ruse de retragere din Inițiativa privind Cerealele la Marea Neagră asupra securității alimentare globale, precum și asupra economiei Ucrainei.

Premierul Marcel Ciolacu l-a asigurat pe omologul său ucrainean că România se va implica, în continuare, în facilitarea exporturilor de cereale ucrainene către piețele internaționale. *”Ne vom concentra eforturile spre dezvoltarea capacităților și coridoarelor deja existente – în primul rând a Canalului Sulina și a Portului Constanța – pentru a atinge ținta noastră ambițioasă, respectiv dublarea volumului tranzitului de cereale ucrainene prin România,”*, a arătat premierul Marcel Ciolacu.

Prim-ministrul Ucrainei a mulțumit Guvernului și cetățenilor români pentru sprijinul constant și solidaritatea manifestată încă din primele zile ale războiului.

Cei doi prim-miniștri au trecut în revistă proiectele aflate în lucru pentru creșterea traficului maritim, fluvial, feroviar, rutier, precum și la punctele de trecere a frontierei, dar și eforturile substanțiale ale României pentru extinderea capacității logistice, pe toate aceste componente.

Premierul român a subliniat, de asemenea, măsurile la nivel național și european, care vor avea în vedere în egală măsură nevoia sprijinirii Ucrainei, dar și oferirea unui răspuns adecvat la așteptările și preocupările legitime ale producătorilor și fermierilor români.

În cadrul întrevederii de la Palatul Victoria, prim-ministrul Marcel Ciolacu a readus în discuție preocuparea Guvernului României privind respectarea drepturilor persoanelor aparținând minorității române din Ucraina*. ”Așteptăm deschidere și implicare din partea autorităților ucrainene – așa cum este normal între două state legate printr-o solidaritate atât de puternică. Solicitările noastre sunt firești și rezonabile. Dorim pentru românii din Ucraina exact aceleași drepturi și libertăți de care se bucură persoanele aparținând minorității ucrainene din România”,* a precizat prim-ministrul României.

Consultările între cei doi înalți oficiali au vizat, de asemenea, implicațiile de securitate pentru Republica Moldova și rezultatele Summit-ului NATO de la Vilnius, care au facilitat aprofundarea colaborării dintre Ucraina și NATO.

În contextul vizitei în România a prim-ministrului Ucrainei au fost semnate trei documente privind colaborarea bilaterală:

* Declarația politică privind întărirea cooperării bilaterale în asigurarea tranzitului fiabil al mărfurilor din Ucraina;
* Acordul privind recunoașterea reciprocă a actelor de studii;
* Acordul privind deschiderea unui nou punct de trecere a frontierei, la Sighetu Marmației - Bila Tserkva.

\*

Guvernul marchează Ziua națională pentru comemorarea martirilor Brâncoveni și de conștientizare a violențelor împotriva creștinilor

Guvernul României se alătură instituțiilor publice și private care marchează astăzi Ziua națională pentru comemorarea martirilor Brâncoveni și de conștientizare a violențelor împotriva creștinilor. Palatul Victoria va fi iluminat în această seară în roșu, culoare ce simbolizează martiriul și jertfa.

*„Credința creștină a fost și continuă să rămână reper fundamental al poporului român, indiferent de momentele de încercare prin care a trecut, și parte a identității noastre naționale. Faptul că avem o zi dedicată comemorării martirilor Brâncoveni este nu doar prilej pentru a face cunoscute și noii generații mărturiile istorice ale ocrotitorilor credinței, culturii și tradițiilor românești, dar și o bună ocazie să conștientizăm efectele pe care le au violențele împotriva creștinilor. Și astăzi vedem, din păcate, în lume, oameni care au de suferit pentru că împărtășesc altă credință. Ca prim-ministru militez pentru apărarea și promovarea libertății religioase, drept fundamental al fiecărei persoane”,* a afirmat premierul Marcel Ciolacu.

Începând cu anul 2020, 16 august este marcată drept Ziua națională pentru comemorarea martirilor Brâncoveni şi de conştientizare a violenţelor împotriva creştinilor, conform Legii 134/2020. Potrivit acestei legi, este prevăzută iluminarea în roșu a sediilor instituțiilor și a unor obiective publice, precum și organizarea de manifestări publice și evenimente comemorative.

\*

Premierul Marcel Ciolacu: Sprijin cu toată convingerea accesul tinerilor la decizia guvernamentală

Prim-ministrul Marcel Ciolacu a deschis astăzi Forumul Studenților Români de Pretutindeni – ediția 2023, eveniment ce oferă tinerilor prilejul să dezbată până pe 21 august subiecte de interes și să stabilească punți de colaborare cu Guvernul și alte instituții ale statului român.

Premierul a afirmat că sprijină accesul tinerilor la decizia guvernamentală, în baza unei relații de parteneriat între instituțiile statului și tânăra generație. O astfel de colaborare trebuie să existe, iar tinerii să fie consultați asupra celor mai importante decizii, precum reforma administrației publice, temă aflată în atenția publică. *”Despre reforme, mai ales despre cea din administraţie, trebuie să vorbeşti atunci când societatea are nevoie de această reformă. România, în acest moment, are nevoie de o reformă administrativă rapidă. Societatea românească a evoluat enorm în ultimii ani, la fel şi cerinţele românilor şi ale tinerei generații. De aceea, avem nevoie de tineri bine pregătiţi în administraţie, dinamici, care să pună lucrurile în mişcare cu aceeaşi rapiditate cu care acţionaţi de fapt dumneavoastră, zi de zi. Marea problemă a noastră acum nu este cât de mult ne dezvoltăm, ci cât de repede, iar aici lucrurile trebuie schimbate”,* a declarat prim-ministrul Marcel Ciolacu.

Șeful Executivului a mai spus că măsurile de ajustare fiscală nu vor afecta activitățile pentru tineret sau din sectorul cultural. Mai mult, la nivelul Guvernului se negociază cu reprezentanții Comisiei Europene introducerea unor programe și măsuri dedicate tineretului care să obțină finanțare prin Planul Național de Redresare și Reziliență.

Prezentă la deschiderea Forumului, ministra Familiei, Tineretului și Egalității de Șanse, Natalia Intotero, a arătat, de asemenea, deschiderea pentru a colabora cu organizațiile de studenți și tineret. În acest sens, ministra Natalia Intotero a anunțat că un reprezentant al ministerului va participa la dezbaterile organizate în această perioadă, la București, de Forumul Studenților Români de Pretutindeni.

De asemenea, ministrul Cercetării, Inovării și Digitalizării, Bogdan-Gruia Ivan, a propus studenților un parteneriat în cadrul căruia să fie stabilite trei proiecte prioritare pe care ministerul să le promoveze și implementeze, în colaborare cu asociațiile și organizațiile de tineret. Ministrul i-a încurajat pe tineri să se implice în consultările asupra temelor din cercetare, domeniu ce reprezintă motorul pentru modul în care va fi configurat viitorul.

Consilierul de stat și coordonatorul Departamentului pentru Dezvoltare Durabilă, László Borbely, în calitate de gazdă a evenimentului și de partener principal a menționat că această colaborare dintre asociațiile de studenți și Guvern, e un liant care, în primul rând, înseamnă parteneriat și mai înseamnă posibilitatea de dialog între instituțiile statului și tinerii din România. *„La fel ca în anii trecuți, în urma dezbaterilor din cele 7 comitete ale Forumului, rezoluțiile formulate vor fi trimise către instituțiile statului și sigur vor fi o bază de dialog pentru viitor”,* a afirmat acesta.

Organizat de asociațiile de studenți și tineret din România, în parteneriat cu Departamentul pentru Dezvoltare Durabilă, Forumul Studenților de Pretutindeni se desfășoară până pe 21 august.

Proiectul urmărește implicarea activă a tinerilor în dezbateri organizate în cadrul celor 7 comitete, pe teme precum Afaceri Europene, Educație și Tineret, Energie și Mediu, Justiție și Drepturile Omului, Muncă și Economie, Sănătate, Cultură și Turism. Acestea vor avea ca rezultat 7 rezoluții ce vor fi înaintate instituțiilor cu putere decizională.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește**tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

PCIDIF: Metodologia și criteriile folosite pentru selecția operațiunilor în cadrul Priorității 1

Autoritatea de Management pentru Programul Creștere Inteligentă, Digitalizare și Instrumente Financiare a publicat miercuri, 16 august 2023, Decizia nr. 3 a Comitetului de Monitorizare prin care se aprobă Metodologia și criteriile folosite pentru selecția operațiunilor în cadrul Programului Creștere Inteligentă, Digitalizare și Instrumente Financiare 2021-2027 (CM PCIDIF) pentru Prioritatea 1 - Susținerea și promovarea unui sistem de CDI atractiv și competitiv în RO.

[***Descarcă***](https://www.fonduri-structurale.ro/descarca-document/64865) documentele

[PCIDIF - Decizia nr. 3 a Comitetului de Monitorizare.zip](https://www.fonduri-structurale.ro/descarca-document/64865)

Sursa: MIPE

\*

Calendarul estimativ al lansărilor de apeluri de proiecte pentru Programul Transport 2021-2027

 Ministerul Transporturilor și Infrastructurii, în calitate de Autoritate de Management pentru Programul Transport (PT) 2021-2027, a publicat calendarul estimativ al apelurilor de proiecte pentru Programul Transport.

Calendarul finanțărilor conține informații detaliate și actualizate cu privire la apelurile de proiecte disponibile prin PT. Scopul lui este să asigure transparență și predictibilitate în ceea ce privește accesarea fondurilor europene prin program.

Potrivit comunicatului oficial, documentul reprezintă o estimare și va fi actualizat în cazul în care apar noi informații relevante.

**Documente**

[Calendarul estimativ al lansărilor de apeluri de proiecte pentru Programul Transport 2021-2027.xlsx](https://www.fonduri-structurale.ro/descarca-document/64852)

Sursa: Ministerul Transporturilor și Infrastructurii

\*

Programul CERV: Sesiune de informare privind apelul pentru înfrățiri între localități

 Punctul național de contact pentru Programul Cetățeni, Egalitate, Drepturi și Valori organizează în data de 24 august 2023, între orele 11:00 – 13:00, o nouă sesiune de informare privind Apelul de propuneri de proiecte pentru Înfrățiri între localități (CERV-2023-CITIZENS-TOWN-TT)

Sesiunea se va desfășura prin intermediul platformei ZOOM și vor fi abordate următoarele teme:

* informații generale despre Apel;
* condiții de eligibilitate;
* procesul de aplicare, criterii de evaluare, informații despre Portalul de finanțări și licitații;
* Q&A.

Înscrierea la eveniment este deschisă și poate fi realizată până miercuri, 23 august  2023 ora 13:00, accesând [***formularul online***](https://docs.google.com/forms/d/1WT18_xl-Spd46hWBpYXs4sWCi4AOuOg88VM7DtRBj2I/viewform?edit_requested=true).

Link-ul de conectare va fi transmis în timp util persoanelor înscrise la eveniment.

Sursa: Programul „Cetățeni, Egalitate, Drepturi și Valori”

\*

PIDS: Centralizatorul întrebărilor și răspunsurilor pentru ghidul privind Strategiile de Dezvoltare Locală în orașe/municipii cu o populație de peste 20.000 locuitori

 Autoritatea de Management pentru Programul Incluziune și Demnitate Socială (PIDS) 2021-2027 din cadrul Ministerului Investițiilor și Proiectelor Europene a publicat ieri, 16 august 2023, răspunsurile la propunerile și observațiile formulate în cadrul procesului de consultare publică aferent Ghidului solicitantului condiții specifice „Sprijin pregătitor pentru elaborarea Strategiilor de Dezvoltare Locală în orașe/municipii cu o populație de peste 20.000 locuitori”.

**Documente**

[PIDS - Sprijin pentru elaborarea Strategiilor de Dezvoltare Locală.pdf](https://www.fonduri-structurale.ro/descarca-document/64860)

***Sursa: MIPE***

🏵🏵🏵

Consultări publice

PEO și PIDS: Centralizatorul întrebărilor și răspunsurilor pentru ghidurile privind înființarea întreprinderilor sociale și stagii de practică

Autoritatea de Management pentru Programul Educație și Ocupare (PEO) 2021-2027 din cadrul Ministerului Investițiilor și Proiectelor Europene a publicat vineri, 18 august 2023, răspunsurile la propunerile și observațiile formulate în cadrul procesului de consultare publică aferente următoarelor ghiduri:

* ***Sprijin pentru înființarea de întreprinderi sociale în mediul urban***
* [PEO - Sprijin pentru înființarea de întreprinderi sociale în mediul urban.pdf](https://www.fonduri-structurale.ro/descarca-document/64882)

[***Descarcă***](https://www.fonduri-structurale.ro/descarca-document/64882) documentul

* ***Adaptarea serviciilor educaționale adresate elevilor și personalului didactic din ÎPT – Stagii de practică pentru elevi***
* [PEO - Adaptarea serviciilor educaționale adresate elevilor și personalului didactic din ÎPT – Stagii de practică pentru elevi.pdf](https://www.fonduri-structurale.ro/descarca-document/64883)

[***Descarcă***](https://www.fonduri-structurale.ro/descarca-document/64883) documentul

* ***Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – STAGII STUDENȚI***
* [PEO - Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – STAGII STUDENȚI.pdf](https://www.fonduri-structurale.ro/descarca-document/64884)

[***Descarcă***](https://www.fonduri-structurale.ro/descarca-document/64884) documentul

De asemenea, tot vineri, Autoritatea de Management pentru Programul Incluziune și Demnitate Socială (PoIDS) 2021-2027 din cadrul Ministerului Investițiilor și Proiectelor Europene a publicat răspunsurile la propunerile și observațiile formulate în cadrul procesului de consultare publică aferent Ghidului Solicitantului Condiții Specifice „***Sprijin pentru înființarea de întreprinderi sociale în mediul rural***”.

[***Descarcă***](https://www.fonduri-structurale.ro/descarca-document/64885) documentul

Sursa: MIPE

\*

PCIDIF: Ghidul privind digitalizarea în educație, lansat în consultare publică

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene a lansat vineri, 18 august 2023, în consultare publică Ghidul Solicitantului aferent Acțiunii 2.2.2: E-guvernarea și digitalizarea în beneficiul cetățenilor Digitalizarea în educație, Prioritate 2 – Digitalizare în administrația publică centrală și mediul de afaceri, Obiectiv specific: RSO1.2 Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice.

**Solicitant eligibil**: Ministerul Educației

**Bugetul** prezentului apel este de 168.780.765 euro.

**Activități eligibile:**

* Activități premergătoare depunerii proiectului
  + Realizare documentație depunere proiect. Studiul de fezabilitate și Proiectul tehnic.
* Activități în implementare
  + Activități aferente achiziționării de hardware TIC și a altor dispozitive aferente, justificate din punct de vedere al implementării proiectului;
  + Activități aferente achiziționării și/sau dezvoltării aplicațiilor software/licențelor necesare implementării proiectului. Dezvoltarea, implementarea soluțiilor software specifice proiectului și integrarea aplicațiilor folosite trebuie să respecte obligatoriu etapele clare de dezvoltare: analiza cerințelor, proiectare, implementare și testare, precum și pe cele de punere în funcțiune ( daca este cazul);
  + Activități aferente achiziționării serviciilor de instalare, configurare, integrare și punere în funcțiune atât pentru produsele hardware cât și pentru cele software;
  + Activități de informare și publicitate: derularea activităților specifice de promovare și publicitate a sursei de finanțare și a finanțatorului, conform cerințelor specifice ale programului ;
  + Activități de management de proiect coordonarea și monitorizarea activităților proiectului și a resurselor asociate, derularea acțiunilor de managementul riscului și intervenții pentru optimizarea implementării, etică, derularea activităților specifice pentru achiziții, raportare periodică a progresului, decontarea cheltuielilor și gestionarea relației cu finanțatorul (întocmirea de adrese, notificări, memorii, acte adiționale etc, după caz);
  + Activități aferente instruirii personalului care va utiliza produsele implementate/achiziționate și cel care va asigura mentenanță;
  + Activități de achiziție a serviciilor de auditare intermediară/finală, financiară (conform reglementărilor naționale),tehnică (din perspectiva corespondenţei rezultatului proiectului cu Cererea de finanţare şi obiectivele POCIDIF), inclusiv din punct de vedere al securităţii aplicaţiei şi testarea nivelelor de securitate ale sistemului informatic, protecția informației şi asigurarea respectării reglementărilor privitoare la datele cu caracter personal;
  + Activități pentru asigurarea accesibilității pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, a egalității de șanse, egalității de gen și nediscriminării, în conformitate cu prevederile Cartei Drepturilor Fundamentale a UE.

Perioada de consultare publică este de 15 zile lucrătoare, începând cu data de 18.08.2023 până la data de **11.09.2023, ora 17.00.**

Eventualele observații și sugestii se vor transmite pe adresa de email: fonduri.oipsi@adr.gov.ro

[***Descarcă***](https://www.fonduri-structurale.ro/descarca-document/64889) documentul

[PCIDIF - E-guvernarea și digitalizarea în beneficiul cetățenilor Digitalizarea în educație.docx](https://www.fonduri-structurale.ro/descarca-document/64889)

Sursa: MIPE

\*

Strategia naţională pentru dezvoltarea turismului și Planul de acțiune al Strategiei naționale de dezvoltare a ecoturismului, în consultare publică!

Ministerul Economiei, Antreprenoriatului și Turismului (MEAT) a lansat joi, 17 august 2023, spre consultare publică, următoarele documente:

***Strategia naţională a României pentru dezvoltarea turismului 2023-2035***

Documentul programatic național urmărește o dezvoltare planificată a turismului românesc, prin adoptarea unui plan de acțiune care să preîntâmpine provocările sectoriale și să le soluționeze eficient.

Strategia Națională a României pentru Dezvoltarea Turismului 2023-2035 se structurează, astfel, în jurul unei teorii a schimbării și se concentrează pe trei niveluri, în scopul dezvoltării sustenabile a turismului în țara noastră:

* consolidarea, în continuare, a imaginii României ca destinație turistică bine cunoscută, de talie mondială, pe tot parcursul anului, precum şi ca destinație care îndeplinește standardele UE în ceea ce privește furnizarea de produse și servicii;
* prețuirea oamenilor, tradițiilor, locurilor, dar și a patrimoniului natural și cultural al României;
* creșterea vizibilității României pe piețele internaționale de turism de prim rang.

Până în 2035, conform viziunii strategiei, România va urma pașii necesari pentru a deveni o destinație turistică bine cunoscută și de înaltă calitate, care oferă experiențe unice pentru vizitatori. Această dezvoltare va contribui semnificativ la creșterea economică și la crearea de locuri de muncă în comunitățile locale, inclusiv pentru grupurile vulnerabile.

Totodată, pentru implementarea planului de acțiune prevăzut în strategie vor fi elaborate proiecte și programe dedicate, care vor include, printre altele, criterii de eligibilitate, ținte de output și outcome, limitări și cheltuieli eligibile. În acest sens, documentul programatic național va ghida inclusiv autoritățile locale, în stabilirea priorităților de dezvoltare și investiții în sectorul turismului.

[***Propunerile, sugestiile și opiniile***](https://economie.gov.ro/formular-pentru-colectarea-de-propuneri-opinii-recomandari/) privind „Strategia naţională a României pentru dezvoltarea turismului 2023-2035” pot fi transmise în termen de 30 de zile.

[***Descarcă***](https://www.fonduri-structurale.ro/descarca-document/64868) documentele

***Planul de acțiune al Strategiei naționale de dezvoltare a ecoturismului***

Scopul strategiei și al planului de acțiune este de a promova ecoturismul, ca formă de turism care poate fi practicată în cadrul destinaţiilor în care natura și cultura locală ocupă un loc central. Totodată, se urmărește creşterea rolului pe care ecoturismul îl joacă în dezvoltarea economică a acestor areale şi în prosperitatea populaţiei locale.

„Strategia naţională de dezvoltare a ecoturismului” se structurează, astfel, pe un set de domenii prioritare, la nivelul cărora s-au trasat obiective strategice:

* Cadrul instituțional și asociativ: creșterea parteneriatelor în ecoturism la toate nivelurile, stabilirea criteriilor naționale și internaționale pentru destinațiile ecoturistice și consolidarea capacității administrative pentru implementarea politicilor ecoturistice;
* Infrastructură și amenajarea teritorială: dezvoltarea infrastructurii ecoturistice în destinații, protejarea arhitecturii tradiționale și limitarea urbanizării în zonele ecoturistice;
* Educație și conștientizare: creșterea conștientizării asupra valorilor naturale și culturale;
* Dezvoltarea resurselor umane: îmbunătățirea pregătirii personalului din ecoturism;
* Dezvoltarea afacerilor locale: dezvoltarea ofertei ecoturistice locale și îmbunătățirea cadrului legal pentru întreprinzătorii locali;
* Conservarea naturii și protecția mediului: participarea activă la conservarea biodiversității și aplicarea acțiunilor de protecție și dezvoltare durabilă în destinații;
* Marketing: cercetare de piață și monitorizarea fluxurilor turistice, îmbunătățirea calității experienței ecoturistice și crearea de branduri locale și naționale pentru promovarea ecoturismului.

Proiectul de act normativ își propune optimizarea sistemului de certificare a destinațiilor ecoturistice, un pas procedural necesar pentru crearea și promovarea unei astfel de rețele cu notorietate pe plan național și internațional. Mai mult, sistemul reprezintă și un ghid pentru dezvoltarea destinațiilor pe principii durabile, în scopul obținerii unor progrese semnificative în îmbunătățirea indicatorilor de mediu. În România, acesta a fost realizat în urmă cu aproximativ 10 ani, având la bază Criteriile Globale pentru Turism Durabil (GSTC) și Standardul European de Ecoturism (EETLS).

[***Propunerile, sugestiile și opiniile***](https://economie.gov.ro/formular-pentru-colectarea-de-propuneri-opinii-recomandari/) privind proiectul de act normativ pot fi transmise până luni, 28 august 2023 (inclusiv).

[***Descarcă***](https://www.fonduri-structurale.ro/descarca-document/64869) documentele

[Strategia Naţională a României pentru dezvoltarea turismului 2023-2035.zip](https://www.fonduri-structurale.ro/descarca-document/64868)

[Planul de acțiune al Strategiei naționale de dezvoltare a ecoturismului.zip](https://www.fonduri-structurale.ro/descarca-document/64869)

***Sursa: MEAT***

\*

Procedurile de implementare pentru noi ediții ale programelor „Comerț & Servicii”, „Microindustrializare” și „Accelerarea dezvoltării IMM-urilor”, în consultare publică

 Ministerul Economiei, Antreprenoriatului și Turismului (MEAT) a lansat miercuri, 16 august 2023,  spre consultare publică, procedurile de implementare aferente programelor naționale „***Comerț & Servicii***”, „***Microindustrializare – Fabricat în România***” și „***Accelerare a dezvoltării IMM-urilor***”. Noile ediții au drept obiectiv susținerea investițiilor și creșterea competitivității IMM-urilor, precum și încurajarea digitalizării și transformării verzi a acestora, printr-o schimbare de paradigmă, în ceea ce privește mecanismul de acordare a sprijinului financiar.

Potrivit comunicatului oficial, cele trei programe, diferențiate doar prin activitățile țintă cărora li se adresează, vor fi implementate cu componentă de **primă de capital** pentru **creditele de investiții acordate de băncile partenere**, pentru cheltuielile eligibile de retehnologizare, achiziția de echipamente noi și performante pentru eficientizarea energetică a activității, tehnologii, echipamente, sisteme, soluții sau servicii de colectare, reciclare, reutilizare a deșeurilor industriale și la fel de importante, cheltuieli de digitalizare a afacerilor.

Complementaritatea între măsuri, în ceea ce privește activitățile țintă, respectiv**producție** pentru programul „Microindustrializare – Fabricat în România”, **comerț și servicii** pentru măsura dedicată acestor sectoare, dar și separat**IT, construcții, HoReCa și servicii medicale** pentru programul de accelerare, acoperă întreaga paleta de activități eligibile pentru schemele de ajutor de minimis, oferind firmelor cu o vechime mai mare de 2 ani pârghii de investiții în activitatea proprie indiferent de sectorul pe care activează.

**Mecanism de finanțare:**

Conform procedurilor aflate în consultate publică, mecanismul de acordare a sprijinului financiar  comun celor trei programe implică, în primă instanță, selectarea transparentă a băncilor partenere de către MEAT. Solicitanții vor depune, în continuare, cererile de creditare și finanțare la una dintre instituțiile de credit selectate, într-o perioadă de înscriere de 30 zile. Ulterior, băncile partenere vor transmite către MEAT listele proprii ale aplicanților, conform principiului primul venit – primul servit, realizând, în continuare, evaluarea bancabilității acestora.

Verificările din punct de vedere administrativ și al eligibilității aplicanților vor fi realizate de MEAT/AIMM. În funcție de rezultatele comunicate, băncile vor încheia contractele de credit și AFN în maxim 30 de zile de la emiterea notificărilor de principiu la finanțare. După efectuarea cheltuielilor aferente investiției de către beneficiar, banca parteneră va transmite decontul, însoțit de documentele aferente, către MEAT/AIMM, în vederea verificării acestuia. Precizăm că termenul maxim de implementare a proiectului va fi de 12 luni de la data semnării contractului de credit și AFN.

Valoarea primei de capital va fi de maximum **500.000 lei**, dar nu mai mult de **50%** din valoarea cheltuielilor eligibile aferente unui credit de investiții contractat de la instituția de credit parteneră, iar valoarea creditului de investiții solicitat prin program nu poate fi mai mică de **250.000 lei**. Bugetele alocate celor trei scheme de ajutor sunt în valoare de **74,5 milioane de lei** pentru programul „Comerț și Servicii”, **85 milioane lei**pentru „Microindustrilizare – Fabricat în România” și **52 milioane lei** pentru programul „Accelerare a dezvoltării IMM-urilor”.

„Valoarea estimată a infuziei investiționale în economie este de aproximativ trei ori mai mare decât bugetele inițiale alocate, depășind 600 de milioane de lei în toată perioada de implementare și monitorizare a măsurilor de sprijin, dat fiind faptul că investițiile în retehnologizarea companiilor, digitalizarea acestora, eficientizarea energetică a activității și modernizarea fluxurilor tehnologice conduc atât la dezvoltarea întreprinderilor, cât și la crearea de noi locuri de muncă și menținerea acestora în economie”, a declarat ministrul Economiei, Antreprenoriatului și Turismului, Ștefan-Radu Oprea.

Conform comunicatului, se estimează un număr de 149 beneficiari pentru programul  „Comerț și Servicii”, 170 pentru „Microindustrilizare – Fabricat în România” și 104 pentru programul „Accelerare a dezvoltării IMM-urilor”.

Propunerile, sugestiile și opiniile privind cele trei proceduri se pot transmite până luni, **28 august 2023 (inclusiv)**, la adresa de e-mail: dezbateri\_publice@mat.gov.ro.

**Documente**

[Proiect-de-Procedura-de-implementare-a-schemei-de-ajutor-de-minimis-prevazuta-in-cadrul-Programului-de-dezvoltare-a-activitatilor-de-comercializare-a-produselor-si-serviciilor-de-piata.docx](https://www.fonduri-structurale.ro/descarca-document/64861)

[Proiect-de-Procedura-de-implementare-a-schemei-de-ajutor-de-minimis-prevazuta-in-cadrul-Programului-national-multianual-de-microindustrializare.docx](https://www.fonduri-structurale.ro/descarca-document/64862)

[Proiect-de-Procedura-de-implementare-a-schemei-de-ajutor-de-minimis-prevazuta-in-cadrul-Programului-de-accelerare-a-dezvoltarii-intreprinderilor-mici-si-mijlocii.docx](https://www.fonduri-structurale.ro/descarca-document/64863)

***Sursa: MEAT***

🏵🏵🏵

PNRR

PNRR: Calendarul estimativ al lansărilor de apeluri de proiecte a fost actualizat

Ministerul Investițiilor și Proiectelor Europene a publicat vineri, 18 august 2023, calendarul apelurilor PNRR actualizat la data de 9 august 2023.

[***Descarcă***](https://www.fonduri-structurale.ro/descarca-document/64877) documentul

[Calendarul apelurilor actualizat la data de 9.08.2023.xlsx](https://www.fonduri-structurale.ro/descarca-document/64877)

Sursa: MIPE

\*

PNRR: Sprijin pentru patru noi pasaje rutiere denivelate pe rețeaua de drumuri naționale

Ministerul Transporturilor și Infrastructurii (MTI), în calitate de coordonator de reforme și investiții aferente Componentei 4 – Transport sustenabil din cadrul Pilonului 1 – Tranziția spre o economie verde din Planului Național de Redresare și Reziliență (PNRR), a semnat săptămâna trecută contractul de finanțare cu Compania Națională de Administrare a Infrastructurii Rutiere (CNAIR) S.A., în calitate beneficiar, pentru etapa I de elaborare a Studiului de Fezabilitate pentru autorizarea lucrărilor de construire pentru 4 Pasaje rutiere denivelate pe rețeaua de drumuri naționale.

Preconizat a se finaliza la sfârșitul anului 2024, proiectul are ca obiectiv realizarea studiilor de fezabilitate și a proiectelor pentru autorizarea lucrărilor de construire pentru patru pasaje rutiere denivelate în aria de incidență a localităților Chiajna, Dragomirești, Bărcănești, Băicoi, Slobozia, Malnaș (Covasna).  Astfel, prin contractul de finanțare nr. 35/04.08.2023, CNAIR va achiziționa serviciile de proiectare necesare realizării obiectivului de investiții în vederea scăderii numărului de accidente rutiere și fluidizării traficului.

Proiectul contribuie la atingerea țintelor și jaloanelor asumate de MTI în cadrul Reformei 1. Transport sustenabil, decarbonizare și siguranță rutieră / Investiția I3 - Dezvoltarea infrastructurii rutiere sustenabile pe rețeaua TEN-T, taxarea rutieră, managementul traficului și siguranța rutieră și are o valoare totală de 4.170.423,25 lei, din care valoarea sprijinului din partea Uniunii Europene este 1.227.936,24 lei.

Sursa: MTI

🏵🏵🏵

Apeluri – Finanțări

PCIDIF: Ghidul privind digitalizarea IMM-urilor realizată prin Hub-uri de Inovare Digitală Europene din România a fost aprobat

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene a anunțat vineri, 18 august 2023, aprobarea prin [***Ordinul MIPE nr. 3152/18.08.2023***](https://www.fonduri-structurale.ro/descarca-document/64886) a [***Ghidului solicitantului***](https://www.fonduri-structurale.ro/descarca-document/64887)aferent Acțiunii 2.4 Digitalizarea IMM-urilor realizată prin Hub-uri de Inovare Digitală Europene din România (EDIH), Prioritate: P2 Digitalizare în administrația publică centrală și mediul de afaceri, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice.

Tot vineri, AM PCIDIF a publicat [***centralizatorul***](https://www.fonduri-structurale.ro/descarca-document/64888) propunerile/observațiile primite în perioada de consultare publică a Ghidului solicitantului aferent Acțiunii 2.4 Digitalizarea IMM-urilor realizată prin Hub-uri de Inovare Digitală Europene din România.

[Ordinul MIPE nr. 3452 din 18.08.2023.pdf](https://www.fonduri-structurale.ro/descarca-document/64886)

[PCIDIF - GS Digitalizarea IMM-urilor realizată prin Hub-uri de Inovare Digitală Europene din România.pdf](https://www.fonduri-structurale.ro/descarca-document/64887)

[PCIDIF - propunerile și observațiile primite în perioada de consultare publică.pdf](https://www.fonduri-structurale.ro/descarca-document/64888)

Sursa: MIPE

\*

Finanțări de până la 200.000 euro pentru investiții private în stațiunile balneare și balneoclimatice. Apelul de proiecte se deschide luna viitoare

Ministerul Economiei, Antreprenoriatului și Turismului a anunțat ieri, 17 august 2023, că  va acorda finanțări nerambursabile operatorilor economici din stațiunile balneare și balneoclimatice care doresc să realizeze investiții în infrastructura turistică, balneară, culturală, sportivă și de agrement, în limita unui plafon de 200.000 euro.

Sprijinul financiar de la bugetul de stat, în cuantum de maximum 50% din valoarea cheltuielilor eligibile aferente proiectului, exclusiv TVA, are rolul de a contribui la creșterea calității serviciilor turistice și conexe din destinații, fiind acoperite inclusiv cheltuieli aferente formării profesionale a personalului angajat în domeniul HoReCa. Sumele alocate programului pentru anul în curs sunt în valoare de 15.000.000 lei.

Vor fi finanțate, astfel, următoarele tipuri de activități:

* extinderea și reabilitarea de structuri de primire turistică cu funcțiuni de cazare turistică, alimentație publică și tratament balnear, inclusiv a rețelelor de captare și transport a factorilor naturali de cură;
* construcția, extinderea și reabilitarea obiectivelor culturale, sportive și de agrement din stațiunile balneare;
* achiziția de echipamente, mobilier și aparatură medicală specifice tratamentelor balneare;
* formarea profesională a personalului angajat în cadrul structurii deținute de beneficiar în domeniul HoReCa.

Potrivit comunicatului oficial, apelul de proiecte va fi lansat în luna septembrie, înscrierile urmând a fi derulate exclusiv online, pe www.turism.gov.ro. După completarea formularului electronic dedicat și anexarea documentelor justificative, aplicațiile depuse cu succes de operatorii economici vor fi verificate de Agențiile pentru Îndeprinderi Mici și Mijlocii de care aparțin, în ordinea numerelor de înregistrare și a bugetului aprobat. MEAT a menționat că un beneficiar se poate înscrie cu un sigur proiect în cadrul apelului.

Data exactă la care va fi activă înscrierea, precum și perioada în care vor putea fi depuse aplicațiile vor fi anunțate pe site-ul instituției cu cel puțin 3 zile lucrătoare, înainte de începerea procesului de înregistrare propriu-zis, conform procedurii de implementare a programului.

[***Descarcă***](https://www.fonduri-structurale.ro/descarca-document/64867) documentul

Schema de ajutor de minimis pentru operatorii economici în vederea modernizării și dezvoltă[rii stațiunilor balneare și balneoclimatice.pdf](https://www.fonduri-structurale.ro/descarca-document/64867)

Sursa: MEAT

\*

Sectorul feroviar din România dispune de 2,84 mld. de euro prin cele 4 apeluri lansate de MTI în cadrul PT 2021-2027

 Ministerul Transporturilor și Infrastructurii, în calitate de Autoritatea de Management pentru Programul Transport (PT) 2021-2027, a lansat miercuri, 16 august 2023, apelurile de proiecte destinate dezvoltării și îmbunătățirii sectorului feroviar din România, prin publicarea versiunii finale a ghidurilor solicitanților pentru prioritățile (P4) Creșterea eficienței căilor ferate române și (P5) Creșterea atractivității transportului feroviar de călători.

Alocarea totală prin intermediul acestor apeluri este de 2,84 mld. euro, din  care 1,52 mld. euro contribuția UE (928,19 mil. euro FEDR și 596,32 mil. euro FC), cu posibilitatea supracontractării, respectiv:

***2, 54 mld. euro pentru creșterea eficienței căilor ferate române (P4)***

Începând cu 16.08.2023, Compania Națională de Căi Ferate „CFR” S.A poate depune **proiecte pentru** **creșterea eficienței căilor ferate române**, pe rețelele TEN-T Comprehensive și Core, respectiv proiecte ce vizează întărirea capacității administrative. Cele trei apeluri de proiecte care vizează acest tip de investiții sunt de tip necompetitiv,  conform principiului „primul venit, primul servit”, până la epuizarea finanțării disponibile sau până la încheierea apelului, oricare dintre cele două date survine prima.

* **Proiecte pentru creșterea eficienței căilor ferate române, pe rețeaua TEN-T Comprehensive (P4)**
  + Alocarea FEDR: 678.190.000 euro;
  + Bugetul limită de contractare (FEDR+BS): 4.069.140.000 euro;
  + Rata de cofinanțare: 50%.
* **Proiecte pentru creșterea eficienței căilor ferate române, pe rețeaua TEN-T Core (P4)**
  + Alocarea FC: 591.325.326 euro
  + Bugetul limită de contractare (FC+BS): 3.547.951.956 euro;
  + Rata de cofinanțare: 50%.
* **Proiecte pentru creșterea eficienței căilor ferate române - sprijin pentru creșterea capacității administrative a beneficiarilor (P4)**
  + Alocarea FC: 5.000.000 de euro;
  + Bugetul limită de contractare (FC+BS): 30.000.000 euro;
  + Rata de cofinanțare: 50%.

**Acțiuni eligibile** în cadrul apelurilor:

* modernizarea infrastructurii de transport feroviar amplasate pe rețeaua TEN-T Core (proiecte noi și proiecte fazate din perioada de finanțare 2014-2020);
* reabilitarea/modernizarea infrastructurii de transport feroviar amplasate pe rețelei TEN-T Comprehensive (proiecte noi și proiecte fazate din perioada de finanțare 2014-2020), incluzând și proiecte de îmbunătățire a calității serviciilor pe magistralele prioritare, inclusiv măsuri de protecție a naturii și a biodiversității (infrastructură verde) în legătură directă cu infrastructura de transport feroviară;
* acțiuni privind Implementarea Sistemului European de Management al Traficului Feroviar (ERTMS nivel 2) pe infrastructura feroviara modernizată;
* sprijin pentru pregătirea proiectelor de investiții în domeniul reabilitării/modernizării căilor ferate din România amplasate pe rețeaua TEN-T;
* eficientizarea sectorului feroviar (electrificarea liniilor, eficiență energetică etc.) conform prioritizării din PI, pe rețeaua TEN-T;
* îmbunătățirea mersului de tren (frecvență mai mare, mers cadențat);
* modernizarea gărilor, prioritare fiind cele situate pe rețeaua TEN-T (corelat cu prioritizarea din PI);
* eliminarea restricțiilor de viteză cu cost redus (e.g. înlocuirea schimbătoarelor etc.);
* implementarea altor măsuri care asigură îmbunătățirea serviciilor;
* reabilitare poduri, podețe, tuneluri;
* modernizarea trecerilor la nivel cu calea ferată;
* asistență tehnică acordată CNCF CFR SA pentru întărirea capacității administrative în vederea creșterii capacității de implementare a proiectelor, cu condiția ca această asistență să fie anterior aprobată în cadrul unui Plan de Acțiune agreat între solicitanți și AM PT 2021-2027.

Versiunea aprobată a ghidului solicitantului și anexele sale pot fi consultate [***aici.***](https://www.mt.ro/web14/strategia-in-transporturi/program-transport-2021-2027/4767-pot16082023-3)

***294,11 mil. euro pentru creșterea atractivității transportului feroviar de călători (P5)***

Tot de miercuri, 16.08.2023, Autoritatea pentru Reforma Feroviară (ARF), Ministerul Transporturilor și Infrastructurii (MTI) (inclusiv parteneriate ale operatorilor feroviari de transport de călători cu ARF / MTI) pot depune **proiecte pentru sprijinirea investițiilor care vizează creșterea atractivității transportului feroviar de călători.** Apelul  de proiecte este de tip necompetitiv,  conform principiului „primul venit, primul servit”, până la epuizarea finanțării disponibile sau până la încheierea apelului, oricare dintre cele două date survine prima.

* Alocarea FEDR: 250.000.000 euro;
* Bugetul limită de contractare (FEDR+BS): 882.352.944 euro;
* Rata de cofinanțare: 85%.

**Acțiuni eligibile:**

* achiziția de rame electrice/zero emisii noi în conformitate cu Studiul de fezabilitate pentru achiziționarea materialului rulant pentru călători, dotat cu echipament ERTMS (nivelul 2) care să contribuie la obiectivul de neutralitate față de carbon cuprins în cadrul Pactul Ecologic European;
* elaborare de studii, analiza de opţiuni, elaborare cadru legislativ, elaborare de documentații de licitație etc. pentru contractele de servicii publice;
* Achiziția sistemului național de ticketing;
* realizarea unui mers de tren îmbunătățit, cu asigurarea mai multor trenuri pe tronsoanele cu cerere mare;
* crearea bazei legale de contractare a contractelor de servicii publice, inclusiv atribuirea primelor contracte prin procedură competitivă;
* stabilirea indicatorilor de performanță;
* introducerea unui cadru performant de mentenanță a materialului rulant prin atribuirea de contracte atașate celor de furnizare.

Versiunea aprobată a ghidului solicitantului și anexele sale pot fi consultate [***aici.***](https://www.mt.ro/web14/strategia-in-transporturi/program-transport-2021-2027/4767-pot16082023-3)

Toate prioritățile lansate în cadrul PT 2021-2027 cererile de finanțare se vor depune exclusiv prin aplicația electronică [***MySMIS2021/2021+***](https://mysmis2021.gov.ro/).

Sursa: MTI

\*

PT 2021-2027: Apeluri de proiecte în valoare de 5,46 mld. euro pentru sectorul rutier

 Ministerul Transporturilor și Infrastructurii, în calitate de Autoritatea de Management pentru Programul Transport (PT) 2021-2027, a lansat ieri, 16 august 2023, apelurile de proiecte destinate dezvoltării și îmbunătățirii sectorului rutier, prin publicarea versiunii finale a ghidurilor solicitanților pentru prioritățile (P1) Îmbunătățirea conectivității primare, (P2) Îmbunătățirea conectivității secundare rutiere și (P3) Creșterea siguranței rutiere.

Alocarea totală prin intermediul acestor apeluri este de 5,46 mld. euro, din  care 2,185 mld. euro contribuția UE (733,45 mil. euro FEDR și 1,45 mld. euro FC), cu posibilitatea supracontractării, respectiv:

***4, 46 mld. euro pentru îmbunătățirea conectivității primare rutiere (P1)***

Începând cu 16.08.2023, Compania Națională de Administrare a Infrastructurii Rutiere(CNAIR), Compania Națională de Investiții Rutiere (CNIR), precum și autorități publice locale (UAT)/asociații ale acestora (ADI) doar în parteneriat cu CNAIR/CNIR pot depune **proiecte pentru sprijinirea investițiilor situate pe rețeaua TEN-T Centrală, precum și pe anumite secțiuni ale rețelei TEN-T Globale**. Cele două apeluri de proiecte care vizează acest tip de investiții sunt de tip necompetitiv,  conform principiului „primul venit, primul servit”, până la epuizarea finanțării disponibile sau până la încheierea apelului, oricare dintre cele două date survine prima. Totodată, CNAIR și CNIR pot depune proiecte pentru întărirea capacității administrative în cadrul apelului necompetitiv dedicat proiectelor de asistență tehnică.

* ***Proiecte de investiții situate pe rețeaua TEN-T Centrală, precum și pe anumite secțiuni ale rețelei TEN-T Globale (P1)***
  + Alocarea FEDR: 333.450.000 euro;
  + Bugetul limită de contractare (FEDR+BS): 2.500.875.000 euro;
  + Rata de cofinanțare: 40%.
* ***Proiecte de investiții situate pe rețeaua TEN-T Centrală, precum și pe anumite secțiuni ale rețelei TEN-T Globale (P1)***
  + Alocarea FC: 1.449.950.000 euro;
  + Bugetul limită de contractare (FC+BS): 10.874.625.000 euro;
  + Rata de cofinanțare: 40%.

**Acțiuni eligibile** în cadrul celor două apeluri:

* construirea de autostrăzi și drumuri de mare viteză/drumuri expres, drumuri naționale, precum și drumurile transregio aferente rețelei primare, situate pe rețeaua centrală TEN-T, prioritizate în cadrul PT;
* proiecte fazate din perioada precedentă de finanțare europeană (POIM 2014-2020);
* sprijin pentru pregătirea proiectelor de investiții prioritizate în PT și nominalizate în Anexa nr.14 a Ghidului solicitantului.
* ***Proiecte de asistență tehnică pentru întărirea capacității administrative a CNAIR/CNIR (P1)***
  + Alocarea FC: 1.600.000 euro;
  + Bugetul limită de contractare (FC+BS): 12.000.000 euro;
  + Rata de cofinanțare: 40%.

**Acțiuni eligibile:**

* asistență tehnică acordată CNAIR/CNIR pentru întărirea capacitatii administrative în vederea creșterii capacitătii de implementare a proiectelor, cu condiția ca această asistență să fie anterior aprobată în cadrul unui Plan de Acțiune agreat între CNAIR/CNIR și Autoritatea de Mangement PT 2021-2027.

Versiunea aprobată a ghidului solicitantului și anexele sale pot fi consultate aici.

***750 mil. euro pentru îmbunătățirea conectivității secundare rutiere (P2)***

Tot de miercuri, 16.08.2023, CNAIR, precum și UAT/ ADI doar în parteneriat cu CNAIR, pot depune **proiecte pentru sprijinirea investițiilor situate pe secundară rutieră a României.**

Cele două apeluri de proiecte care vizează acest tip de investiții sunt de tip necompetitiv,  conform principiului „primul venit, primul servit”, până la epuizarea finanțării disponibile sau până la încheierea apelului, oricare dintre cele două date survine prima.

* Alocarea FEDR: 750 milioane de euro;
* Bugetul limită de contractare: 2.250.000.000 euro;
* Rata de cofinanțare: 40%.

**Acțiuni eligibile:**

* proiecte noi de construire, modernizare, reabilitare infrastructură rutieră situate pe rețeaua secundară a României, de natura drumurilor de mare viteză, drumuri naționale, variante ocolitoare la nivel de drum național;
* proiecte fazate din perioada precedentă de finanțare europeană (POIM 2014-2020) aferente Axei prioritare 2 POIM, OS 2.1 și OS 2.2;
* proiecte de sprijin pentru pregătirea documentațiilor economice aferente proiectelor prevăzute în Anexa nr.14 la Ghidul Solicitantului.

Versiunea aprobată a ghidului solicitantului și anexele sale pot fi consultate [***aici.***](https://www.mt.ro/web14/strategia-in-transporturi/program-transport-2021-2027/4766-pot16082023-2)

***250 mil. euro pentru creșterea siguranței rutiere (P3)***

De asemenea, începând cu data de 16.08.2023, CNAIR, CNIR și Ministerul Afacerilor Interne, prin structurile de specialitate în domeniul siguranței rutiere (ex.: Poliția rutieră) pot depune proiecte pentru sprijinirea investițiilor pentru creșterea siguranței rutiere adresate secțiunilor de infrastructură rutieră situate în afara rețelei TEN-T. Cele două apeluri de proiecte care vizează acest tip de investiții sunt de tip necompetitiv,  conform principiului „primul venit, primul servit”, până la epuizarea finanțării disponibile sau până la încheierea apelului, oricare dintre cele două date survine prima.

* ***Proiecte de investiții pentru creșterea siguranței rutiere, adresate secțiunilor de infrastructură rutieră situate pe rețeaua TEN-T (P3)***
  + Alocarea FEDR:  71.060.000 euro;
  + Bugetul limită de contractare (FEDR+BS): 532.950.000 euro;
  + Rata de cofinanțare: 40%.
* ***Proiecte de investiții pentru creșterea siguranței rutiere adresate secțiunilor de infrastructură rutieră situate în afara rețelei TEN-T (P3)***
  + Alocarea FEDR: 28.940.000 euro;
  + Bugetul limită de contractare (FEDR+BS): 217.050.000 euro;
  + Rata de cofinanțare: 40%.

**Acțiuni eligibile** în cadrul celor două apeluri:

* proiecte de investiții pentru creșterea siguranței rutiere pe secțiuni de infrastructură rutieră situate pe rețeaua TEN-T centrală și globală, cât și în afara acesteia;
* proiecte fazate din perioada precedentă de finanțare europeană (POIM 2014-2020);
* proiecte de sprijin pentru pregătirea documentațiilor economice aferente proiectelor de investiții eligibile în cadrul prezentei priorități.

Versiunea aprobată a ghidului solicitantului și anexele sale pot fi consultate [***aici***](https://www.mt.ro/web14/strategia-in-transporturi/program-transport-2021-2027/4766-pot16082023-2).

Toate prioritățile lansate în cadrul PT 2021-2027 cererile de finanțare se vor depune exclusiv prin aplicația electronică [***MySMIS2021/2021+.***](https://mysmis2021.gov.ro/)

Sursa: MTI

\*

Interreg NEXT România-Republica Moldova: Apel deschis pentru proiecte standard

 Autoritatea de Management a Programului Interreg NEXT România-Republica Moldova a lansat săptămâna trecută primul apel de proiecte standard.

Fondurile europene disponibile pentru acest apel de proiecte însumează 40 milioane euro.

Pot fi depuse proiecte care aduc beneficii în următoarele domenii:

* prevenirea și combaterea dezastrelor naturale;
* educație;
* sănătate;
* turism;
* managementul frontierei.

Termenul limită pentru depunerea aplicațiilor este **8 decembrie 2023, orele 16:00 (ora României)**.

Sistemul electronic folosit pentru depunerea aplicațiilor (JEMS) poate fi accesat [***aici***](https://jems-romd.mdlpa.ro/no-auth/login?ref=%2Fapp%2Fdashboard).

Pentru eventuale dificultăți întâmpinate în procesul de depunerea a aplicațiilor, puteți contacta Secretariatul Comun al Programului Interreg NEXT, la adresa helpdesk@brctiasi.ro

Documentele sunt disponibile [***aici***](https://www.ro-md.net/en/funding/calls-for-proposals).

Sursa: MDLPA

🏵🏵🏵

Din Actualitatea Europeană

Inițiativa cetățenească europeană: Comisia decide să înregistreze inițiativa privind conservarea și dezvoltarea culturii și a patrimoniului ucrainean

Comisia Europeană a decis să înregistreze inițiativa cetățenească europeană (ICE) intitulată „Conservarea și dezvoltarea culturii, educației, limbii și tradițiilor ucrainene în statele UE”.

Organizatorii inițiativei îndeamnă Comisia să își intensifice acțiunile de sprijinire a integrării refugiaților ucraineni în UE. De asemenea, aceștia îi solicită Comisiei să propună o nouă legislație pentru a conserva cultura, limba, tradițiile și patrimoniul ucrainean, precum și să instituie o structură paneuropeană privind centrele de integrare.

Decizia de înregistrare este de natură juridică și nu aduce atingere concluziilor juridice și politice finale ale Comisiei cu privire la această inițiativă și nici acțiunilor pe care intenționează să le întreprindă, după caz, dacă inițiativa obține sprijinul necesar.

Întrucât această inițiativă cetățenească europeană îndeplinește condițiile formale stabilite în legislația relevantă, Comisia consideră că este admisibilă din punct de vedere juridic. Comisia nu a analizat încă fondul propunerii.

**Etapele următoare**

După înregistrarea inițiativei de astăzi, organizatorii au la dispoziție șase luni pentru a începe colectarea semnăturilor. Dacă în termen de un an de la începutul perioadei de colectare o inițiativă cetățenească europeană primește un milion de declarații de susținere din cel puțin șapte state membre, Comisia va decide dacă va da curs sau nu acestei solicitări și va trebui să își argumenteze decizia.

**Context**

Inițiativa cetățenească europeană a fost introdusă odată cu Tratatul de la Lisabona, ca instrument prin care cetățenii pot contribui la stabilirea agendei de lucru. A fost lansată în mod oficial în aprilie 2012. Odată înregistrată oficial, o inițiativă cetățenească europeană prevede posibilitatea ca un un milion de cetățeni din cel puțin șapte state membre ale UE să invite Comisia Europeană să propună acte juridice în domeniile în care această instituție are competența de a acționa. Condițiile de admisibilitate sunt următoarele: acțiunea propusă (1) nu trebuie să se afle în mod vădit în afara sferei de competență a Comisiei de a prezenta o propunere de act juridic, (2) nu trebuie să fie în mod vădit abuzivă, neserioasă sau vexatorie și (3) nu trebuie să contravină în mod vădit valorilor Uniunii.

De la crearea inițiativei cetățenești europene, Comisia a primit 128 de cereri de lansare a unei ICE: 103 au fost admisibile, îndeplinind astfel condițiile pentru a fi înregistrate.

**Informații suplimentare**

[Conservarea și dezvoltarea culturii, educației, limbii și tradițiilor ucrainene în statele UE](https://europa.eu/citizens-initiative/initiatives/details/2023/000007_ro)

[Statistici ICE](https://europa.eu/citizens-initiative/find-initiative/eci-lifecycle-statistics_ro)

[ICE pentru care se strâng în prezent semnături](https://europa.eu/citizens-initiative/_ro)

[Forumul inițiativei cetățenești europene](https://europa.eu/citizens-initiative-forum/_ro)

[Campania #EUTakeTheInitiative](https://europa.eu/citizens-initiative/communication-material_ro)

Sursa: 1. Reprezentanța în România a Comisiei Europene

2. https://www.consilium.europa.eu/

3. https://www.europarl.europa.eu/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/